शेर्पा भाषा

शेर्पा भाषा (तिब्बती: ཤར་པའི་སྐད་ཡིག, Wyl: shar pa'i skad yig) नेपाल में बोली जाने वाली एक प्रमुख भाषा है। विशेष रूप से नेपाल के पहाड़ी क्षेत्रों में यह भाषा बहुत लोकप्रिय है। यह भाषा नेपाल के सोलुखुम्बु जैसे कई भागों में तथा सिक्किम, तिब्बत, भूटान आदि में बोली जाने वाली भाषा है। इस भाषा के बोलने वाले एक लाख तीस हजार लोग नेपाल में रहते हैं (सन् २००१ की जनगणना के अनुसार) ; लगभग बीस हजार लोग सिक्कम में रहते हैं (सन् १९९७); और कोई ८००० लोग तिब्बत में रहते हैं। यह भाषा प्रायः मौखिक भाषा रही है। इसका तिब्बती से बहुत गहरा सम्बन्ध रहा है।

शेर्पा भाषा का शुद्ध उच्चारण तथा लेख रचना में प्राचीनकाल से ही सम्भोट लिपि का प्रयोग किया जाता है। जबकि संस्कृत, पाली, हिन्दी, नेपाली, भोजपुरी और अन्य भाषाओं के लिये देवनागरी लिपि में उपयोग किया जाता है। इसी तरह, तिब्बती, शेर्पा, लद्दाखी, भूटानी, भोटे, आदि सम्भोट लिपि द्वारा प्रयोग किया जाता है। 

शेर्पा भाषा का नमूना
मानवाधिकारों की सार्वभौम घोषणा की धारा १ को शेर्पा भाषा में नीचे दिखाया गया है-

 देवनागरी लिपि में
मि रिग्स ते री रङ्वाङ् दङ् चीथोङ् गी थोब्थाङ् ड्रड्रयी थोग् क्येउ यिन्। गङ् ग नाम्च्योद दङ् शेस्रब् ळ्हन्क्ये सु वोद्दुब् यिन चाङ्, फर्छुर् चिग्गी-चिग्ल पुन्ग्यि दुशेस् शोग्गोगी।       

 तिब्बती लिपि में

མི་རིགས་ཏེ་རི་རང་དབང་དང་རྩི་མཐོང་གི་ཐོབ་ཐང་འདྲ་འདྲའི་ཐོག་སྐྱེའུ་ཡིན། གང་ག་རྣམ་དཔྱོད་དང་ཤེས་རབ་ལྷན་སྐྱེས་སུ་འོད་དུབ་ཡིན་ཙང་། ཕར་ཚུར་གཅིག་གིས་གཅིག་ལ་སྤུན་གྱི་འདུ་ཤེས་འཇོག་དགོས་ཀྱི།
 हिन्दी अनुवाद

धारा १ : सभी मनुष्यों को गौरव और अधिकारों के मामले में जन्मजात स्वतन्त्रता और समानता प्राप्त है। उन्हें बुद्धि और अन्तरात्मा की देन प्राप्त है और परस्पर उन्हें भाईचारे के भाव से बर्ताव करना चाहिए।

शेर्पा भाषा में गिनती

शेर्पादेवनागरीसंख्या शेर्पा देवनागरीसंख्या शेर्पा देवनागरीसंख्याचिग 1खल्चिग दङ् चिग 21खल ञि-शु400ञि2खल्चिग दङ् ञि22खल ञि-शु दङ् ङा500सुम 3खल्चिग दङ् सुम 23खल सुम्चु 600जी 4खल्चिग दङ् जी 24खल सुम्चु दङ् ङा700ङा5खल्चिग दङ् ङा25खल जिब्चु 800ड्रुग् 6खल्चिग दङ् ड्रुग् 26खल जिब्चु दङ् ङा900दुन  7खल्चिग दङ् दुन 27खल ङब्चु  1000ग्यद 8खल्चिग दङ् ग्यद 28गु 9खल्चिग दङ् गु 29चुथम्पा10खल्चिग दङ् चुथम्पा30चुचिग 11खल ञि40चु-ञि 12खल ञि दङ् चुथम्पा 50चुब्सुम 13खल सुम 60चुब्जी 14खल सुम दङ् चुथम्पा 70चोङा15खल जी 80चुड्रुग 16खल जी दङ् चुथम्पा 90चुब्दुन17खल ङा100चोब्ग्यद 18खल ड्रुग् दङ् चिग 121चुद्गु  19खल चुथम्पा 200ञि-शु / खल्चिग20खल चोङा300

सन्दर्भ

इन्हें भी देखें
 शेर्पा लोग
 तेन्जिंग नॉरगे शेर्पा 

 बाहरी कड़ियाँ 
 शेर्पा शब्दकोश एवं शेर्पा बोलचाल
 शेर्पा भाषा

श्रेणी:विश्व की भाषाएँ
श्रेणी:नेपाल